Iwakken ad ikemmel deg usugen-ines yuwi-d ula sɣur Sliman Ɛazem12 ; ilul deg useggas n 1918 deg tama n Yiwaḍiyen, d anaẓur , d ameskar yella d win yessemrasen aṭas n lemɛun, yettmeslay s wudem arusrid, d win i d-yessenṭaqen iɣersiwen deg tezlatin-is, yeccna ɣef wuguren d yiɣeblan i d-ttmagaren di ddunit, ɣef umnekcam afransis ( ffeɣ ayajrad tamurt-iw), tafsut Imaziɣen ( ɣef leqbayel yuli wass), ɣef tjaddit ( lejdud, a taqbaylit a tajaddit) yecna ɣef tayri d tegmat, lɣerba, ddunit. Tuɣac n Sliman Ɛazem d tugniw n tmetti i d-isuqqul yehḍar ɣef zik d tura.